**ИЗВЕШТАЈ О РАДУ УСТАНОВЕ ЗА 2013. годину**

Центар и даље своје активности спроводи у простору који је и до сада користио (у приземљу зграде коју дели заједно са вртићем Пинокио). Све активности у Центру су у току 2013.године координиране кроз одлуке и мишљења управног одбора центра. Врло је важно напоменути да је Управни одбор донео Одлуку бр. 174 од 10.05.2013.године којом je усвојен нови Статут Центра,у коме су уведене нове шифре делатности , све у циљу побољшања и проширења услуга.План и програм рада у 2013.години изводило је 30 радника, од којих је 20 у непосредном раду са корисницима а 10 радника у заједничким службама.

И поред специфичности у раду са особама са посебним потребама, поред проблема прекобројних корисника, недостатка адекватног простора, наведени број радника је радио са просечним бројем од 50-ак корисника, с тим да је у овој години примљено 10 нових корисника, и то три корисника најмлађе популације, један са аутистичним спектром, четири адолесцента и два корисника старијег узраста.Један корисник је преминуо у комбинованој групи.

Рад са корисницима се одвијао сваког радног дана у недељи, у времену од 06:30 до 17:00 часова. Центар није радио са корисницима у периоду од 31.12.2012.-08.01.2013.године и од 08.07.2013-19.08.2013.године, период зимског и летњег распуста који су планирани у договору са родитељима као и стручној процени о потребама корисника за одмор у време празника и летњих врућина а усаглашавани су и са школским распустима.

Програм рада се изводио у оквиру пет група, у којима су корисници распоређени по основу два критеријума – календарски узраст и дијагноза, мада нам простор тј. недостатак адекватног простора умногоме одређује организацију рада као и садржаје рада унутар установе.Најмлађи корисник је узраста 7 година, а најстарији је 57 година. Акценат у раду са најмлађим корисницима стављен је на васпитно-образовни рад и социјализацију, а кад су у питању наши најстарији корисници сигурно да радна окупација заузима прво место у раду са њима.

Са корисницима су радили и стручне службе Центра, психолог и професор физичког васпитања, а за све време боравка у Центру корисници су под сталним надзором здравствене службе.

Идеја стручног тима у Мари је била да што више обогатимо садржај активности које ћемо понудити нашим корисницима. Користили смо сваки позив за разноврсна догађања у граду (изложбе, спортске и културне манифестације, циркус, концерти) и били посетиоци на истим.

Наши најмлађи корисници су били гости на Белом Двору поводом Божићног пријема.

Такође смо били и добри домаћини и угостили смо многобројне пријатеље који су посетили нашу установу, и то од оних најмлађих, пријатеља из вртића, па до оних најстаријих из различитих удружења.

Сваки значајнији датум смо обележавали пригодним програмима од којих су неке изводили наши корисници, а неке су за нас спремали наши гости и пријатељи .

**ИЗВЕШТАЈ О АКТИВНОСТИМА У ЦЕНТРУ „МАРА“ ЗА 2013. ГОД.**

* **Хронолошки**

-10. јануара у Белом двору, традиционални Божићни пријем за децу са инвалидитетом.

-18. јануара Заједничко дружење са Савезом студената Стоматологије, Rotaract club "Niš" I Rotaract club "Niš-Naissus"

-Савез студената Медицинског факултета Ниш је такође улепшао нашим корисницима новогодишње празнике поделом пакетића

- 2. и 3. фебруара У биоскопу „Вилин Град” у Нишу прикупљена помоћ за Центар „Мара“, а у току месеца за кориснике организована 3Д пројекција цртаног филма.

-8. фебруара Чланови КУД „Света Ивановић“ из Хума организовали је хуманитарни концерт за наше кориснике и за ту прилику прикупили су донацију у виду школског прибора, играчака и гардеробе.

-12. фебруара Лагано тим је посетио своје пријатеље из „Маре“ и поклонио им материјал за рад у креативним радионицама, а у недељу 24. фебруара угостио их у кафеу Лагано и организовао изложбу њихових ручних радова

-22. фебруара У Клубу Војске Србије друга "Тортијада" хуманитарног карактера-нашој установи додељена једна торта

-20. марта обележен је Светски дан оралног здравља под геслом „Здрави зуби за здрав живот“ у организацији Стоматологије примарне здравствене заштите Дома здравља Ниш. Нашој установи и кориснику Владимиру Илићу додељене су диплпме за учешће у овој акцији

-1. априла На иницијативу Rotaract Club Nis, за наше кориснике је Академско Позористе СKЦ Ниш извело представу "Мостови" у Студентском културном центру

-10. априла Организовани одлазак у вртић "Колибри" на инклузивну предству "Седам Снежана и патуљак"

-12. априла Кориснике и особље Центра "Мара" посетиле су, испред Управе за дечју, социјалну и примарну здравствену заштиту, начелница Мирјана Поповић и заменик Љиљана Голубовић. Том проликом су обишле радне просторије, обавиле разговор са корисницима, особљем и ВД Директором, организована је журка и послужена торта.

19. априла Традиционално дружење са кловном Роналдом у организацији McDonald's-a

26. априла На Данима јоргована у Нишкој Бањи, Драгана Рајчић освојила друго место за ликовни рад

-29. априла Покрет трећег доба организовао је акцију "За срећнији Ускрс", у сарадњи са Активом младих ПУПС-а и Активом жена

7. маја Ускршње дружење са Клубом Геронтолошког центра

-5, 6 и 7 јуна корисници центра "Мара" изложили су своје рукотворине у просторијама Канцеларије за младе Ниш

- 5 i 6 јуна Немачка делегација у Центру Мара-Размена експертизе са колегама из организације IB Behindertenhilfe (Међународни савез за помоћ особама са инвалидитетом), а који су партнери са удружењем "Другачији заједно" из Ниша, на пројекту "Изградња саветовалишта за особе са менталним, емоционалним и вишеструким инвалидитетом у Нишу"

- 21. јуна У позоришту Лутака Ниш Приредба "Испод дуге" са Драганом Молес, у извођењу дечје групе "Дуга", а поводом међународног Дана музике

- 30. јуна Изложба радова корисника Центра Мара из Ниша у Прокупљу, у оквиру Културног лета "Додај свету мало боје"

- 11. септембра приредба и дружење са гостима из света фудбала и донатором Драгољубом Беквалцем, тренером ФК "Раднички ", који је нашој установи донирао 100 000 динара

-1. Новембар- обележавање Дана установе и крсне славе Св. Прохор Пчињски

-5. Новембра- НВО “Чиста планета” донирала четири рачунара Центру “Мара”

-29. Новембра- поводом Дечје недеље дружење са Одредом извиђача „Потпуковник Горан Остојић“

-Од 26. 11. до 6. 12. 2013. год. корисници Хелп програма „Подршка локалном одрживом развоју кроз смањење сиромаштва и економско оснаживање“ обавили су уговорено друштвено корисно ангажовање у трајању од по 15 часова сваки, за потребе корисника Центра за дневни боравак деце, омладине и одраслих лица ментално ометених у развоју „Мара“ и то:

Викторија Живковић, проф. физ. васп.- Упознавање са елементима CrossFit-а кроз игру,

Предраг Миловановић, стоматолог-Презентација о оралном здрављу, орална хигијена кроз теорију и праксу,

Марија Вељковић, Марија Миловановић, фризери-услуге шишања и обликовања косе

-12. Децембар- **Представници Компаније Geberit из Швајцарске донирали су 100.000 динара Установи „Мара“. Од корисника услуга они су добили на поклон руцно рађене предмете И новогодишње честитке.**

21. децембар- Комора младих активних грађана, "JCI Niš", организује хуманитарни турнир у баскету "3 на 3 за Ниш", а прикупљена средства су намењена нашој установи,

**-24. децембра новогодишња представа у Позоришту лутака и подела пакетића у присуству градоначелника,**

**-24. децембра новогодишња представа у Дечјем културном центру, у организацији Општине Медијана,**

**-25. децембра гостовање деце из вртића „Бајка“, уз пригодне поклоне,**

**-25. децембра новогодишња журка са ученицима ОШ „И. Г. Ковачић“ из Нишке бање,**

**-25. децембра у Нишекспресу свечана подела награда по конкурсу „Превези ме до...“-наш Владимир Илић освојио 6-то место од 10 награђених ликовних радова,**

**-27. децембра новогодишња журка са ученицима Машинске техничке школе и подела пакетића,**

**-30. децембра новогодишња представа деце из вртића „Пинокио“**

* **Физичке активности и радионице**

Донацијом НВО „HELP“ (спортско-рекреативна опрема у висини 5 000 евра) августа су опремљене просторије за рекреацију и релаксацију, а које су адаптиране преграђивањем хола.

Сада се физичке активности у установи спроводе у холу, и просторијама за рекреацију и релаксацију, а ван установе сталним рекреативним шетњама чаирским парком, као и куглањем и пливањем у СЦ „Чаир“ (у терминима договореним са Спортским савезом инвалида).

Краћи излети до Бубња, Тврђаве и посете кафићима спроводе се са старијим корисницима, у циљу социјализације.

У оквиру радне окупације активне: креативна и ликовна радионица (акварел, уље на платну, осликавање стакла и свиле, израда накита и украсних предмета од природног и др. материјала, израда папирне галантерије), радионица веза (израда јастучница, торбица, миљеа, столњака), ткачка радионица (израда понча, шалова, крпарица, столњака, таписерија), филц радионица, (израда употребних и украсних предмета од вуне)-у оквиру пројекта "Изградња саветовалишта за особе са менталним, емоционалним и вишеструким инвалидитетом у Нишу".

Производи из ових радионица излажу се на продајним изложбама.

.

ДИРЕКТОР ЦЕНТРА МАРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милош Ранђеловић